La elite de Roma ia produi leges desiniada per limita mostras publica de ricas e lusosias personal. La leges no ia es multe susedosa, car la mesma elite rica ia joia sua vestes lusosa. Stofas esotica ia es otenable, a un costa: damascos de seda, gazas diafana, stofa de oro, brodes detaliosa, e tinjes vivin e cara como jala de zafran e purpur de Tiro. No tota tinjes ia es cara, e la plu de romanes ia porta vestes colorosa. Vestes limpa e briliante ia es un marca de respeta e state entre tota clases sosial. La broxes e otra fisadores usada per securi vestes como capas ia dona plu oportunes per beli e esibi.